**DISKUSIJAS**

**”PROFESINĀLĀS IZGLĪTĪBAS PROBLĒMAS UN IESPĒJAS RESTAURĀCIJAS NOZARĒ”**

**REZOLŪCIJA**

Diskusijas dalībnieki, kas pārstāv valsts pārvaldes institūcijas, pašvaldības, profesionālās izglītības skolas, restauratorus, restaurācijā strādājošus uzņēmumus un profesionālās organizācijas, apzinoties restaurācijas nozares attīstības un kvalitātes nozīmi kultūras mantojuma saglabāšanā un nepieciešamību paaugstināt restaurācijas izglītības kvalitāti, kā arī nodrošināt jaunajiem restauratoriem iespējas apgūt profesionālās iemaņas, mācoties no pieredzējušiem meistariem, bet meistariem nodot savu pieredzi jaunajai restauratoru paaudzei,

Vienojas par sadarbību šādu pasākumu realizācijā:

1. Profesionālās izglītības programmu sagatavošana, kas balstītas restaurācijas nozares profesionāļu praktiskajā pieredzē ar mērķi izglītot jaunos restauratorus un paaugstināt restaurācijas nozarē strādājošo kvalifikāciju.
2. Profesionālās izglītības skolām, restauratoriem un restaurācijas uzņēmumiem veicināt un atbalstīt pieredzes apmaiņu nozarē.
3. Restauratoriem un restaurācijas uzņēmumiem atbalstīt jauno restauratoru izglītības procesu un iesaistīties tajā, daloties gan ar teorētiskajām, gan praktiskajām zināšanām nozarē.
4. Saglabāt un attīstīt būvamatniecības prasmes.
5. Organizēt ikgadējas restaurācijas nozares skolu pārstāvju un profesionāļu pieredzes apmaiņas tikšanās.
6. Sadarboties Latvijas un starptautisku restaurācijas izglītības projektu realizācijā.

Zaļeniekos, 2018.gada 20.martā